EkBass/fiwiki-20250220-pages-articles huggingface dataset:
Emilia Männynväli

Emilia Männynväli, ent. Kukkala (s. 1988)https://www.booky.fi/tuote/emilia_kukkala/luokkavallan_vahtikoirat_miten_suomalaiset_toimittajat_auttavat/9789522645579 on suomalainen toimittaja ja kirjailija. Hän on valmistunut yhteiskuntatieteiden maisteriksi tiedotusopista Tampereen yliopistosta vuonna 2013.https://akaanseutu.fi/2016/12/11/kylla-se-isanta-loytyy-kaikille/ Männynväli on työskennellyt muun muassa Voiman päätoimittajana, Kansan Uutisten toimittajana ja ay- lehdissä.https://www.pau.fi/viestinta/ajankohtaista/emilia-kukkalasta-paun- viestinnan-asiantuntija.html Hän on myös tehnyt Yle Puheelle yhteiskunnallisen radio-ohjelman, jossa käsiteltiin erilaisia talouteen, työelämään, ekologiaan ja eriarvoisuuteen liittyviä kysymyksiä.https://areena.yle.fi/1-2584086 Häntä on kuvailtu ”teräväksi ja kovaksi yhteiskuntakriitikoksi”.https://www.nytid.fi/2014/01/vansterkritik-i-vantan- pa-finanskapitalismens-fall/ Hän kirjoittaa myös taidekritiikkiä ja esseitä muun muassa Nuori Voima -lehteen.https://nuorivoima.fi/lue/essee/kirjailija- on-ammattiluuseri Vuoden 2022 alussa Männynväli aloitti ilmaisjakelulehti Voiman päätoimittajana.Tuula Kärki: Näytön paikka nuorelle journalistille: Valtakritiikkiä ja juuriin asti kaivautumista Kansan Uutiset 4.2.2022. Viitattu 19.2.2022. Vuonna 2016 Männynväli julkaisi yhdessä Pontus Purokurun kanssa kirjoittamansa mediakriittisen tietokirjan Luokkavallan vahtikoirat. Groteski-lehti kirjoitti teoksen olevan kansankielinen ja haastavan ”vallitsevan talouskeskustelun paikoilleen pysähtyneen ja monotonisen tyylin”.http://www.groteski-magazine.fi/2018/2016/10/23/kansankielista- mediakritiikkia/ Poliittisilta näkemyksiltään Männynväli on anarkisti. == Teokset == *Luokkavallan vahtikoirat – Miten suomalaiset toimittajat auttavat eliittiä pysymään eliittinä. Helsinki: Into, 2016. ISBN 9789522645579 *Seppo Laaksonen, Elias Krohn, Ralf Sund, Pertti Tanner, Pekka Tiainen & Emilia Männynväli: Mureneva valtio: Näkökulmia Suomen valtion henkilöstöpolitiikkaan. Helsinki: Kulttuurivihkot, 2021. ISBN 978-952-7437-01-8 *Kaiken jälkeen. Into, 2021. ISBN 9789523516892 *Toiste en suostu katoamaan Into, 2023. ISBN 9789523930469 ==Lähteet== == Aiheesta muualla == *Emilia Kukkalan blogi Luokka:Suomalaiset kirjailijat Luokka:Suomalaiset esseistit Luokka:Suomalaiset anarkistit Luokka:Suomalaiset päätoimittajat Luokka:Vuonna 1988 syntyneet Luokka:Elävät henkilöt
Megan Delehanty

Megan Catherine Delehanty (s. 24. maaliskuuta 1968) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Hän voitti maailmanmestaruuden samassa luokassa Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1968 syntyneet Luokka:Elävät henkilöt
Hämeenkylä (täsmennyssivu)

Hämeenkylä voi tarkoittaa seuraavia: * Hämeenkylä (), kylä ja kaupunginosa Vantaalla; siihen liittyvät: ** Hämeenkylän kartano, kartano Vantaan Hämeenkylässä ** Hämeenkylän koulu ja Hämeenkylän lukio ** Hämeenkylän kirkko ja Hämeenkylän seurakunta ** Hämeenkylän kaivos, Hämeenkylässä 1769–1860 toiminut rautamalmikaivos * Hämeenkylä, kylä ent. Perniön kunnan alueella Salossa * Hämeenkylä, kylä ent. Uskelan kunnan alueella Salossa * Hämeenkylä, kylä Pernajassa * Hämeenkylä, kylä Elimäellä; siihen liittyy: ** Elimäen Hämeenkylän kartano * Hämeenkylä, kylä Virolahdella.
Lesley Thompson

Lesley Allison Thompson-Willie (o.s. Thompson, s. 20. syyskuuta 1959) on kanadalainen soutaja, joka toimii perämiehenä. Hän voitti Barcelonan olympialaisissa 1992 kultaa kahdeksikossa. Hän on saavuttanut samassa luokassa myös olympiahopeaa Atlantassa 1996 ja Lontoossa 2012 sekä olympiapronssia Sydneyssä 2000. Perämiehellisessä nelosessa hän saavutti olympiahopeaa Los Angelesissa 1984. Pekingin olympialaisissa 2008 hän sijoittui kahdeksikossa neljänneksi ja Rio de Janeiron olympialaisissa 2016 viidenneksi. Thompson voitti maailmanmestaruuden kahdeksikossa Wienissä 1991, ja lisäksi hänellä on yhdeksän muuta MM-mitalia. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1959 syntyneet Luokka:Elävät henkilöt
Riihimäen Sanomat

Riihimäen Sanomat oli Riihimäellä vuosina 1914–2003 ilmestynyt sanomalehti. Se yhdistettiin Hyvinkään Sanomien kanssa Aamupostiksi vuonna 2003. Toimittaja Eemeli Salmisen perustama Riihimäen Sanomat oli puolueeton paikallislehti, joka sisälsi myös tärkeimmät kotimaan- ja ulkomaanuutiset. Julkaisuyhtiön omistuspohjaa laajennettaessa vuonna 1919 lehdestä tuli kokoomuslainen. Talous kehittyi suotuisasti 1930-luvun vaihteen pulavuosiin saakka, jolloin lehti kannatti lapuanliikettä. Myöhemmin se palasi kokoomuspuolueen linjalle ja muuttui 1950-luvulla sitoutumattomaksi. Riihimäen Sanomien levikki kasvoi voimakkaasti sotavuosina ja niiden jälkeen. Helsingin lehtien ja Hyvinkään Sanomien kilpailun takia sen levikkialueeksi jäi 1950-luvulta lähtien Riihimäki, Hausjärvi, Janakkala ja Loppi. Ilmestysmistiheys ja levikki kasvoivat 1960-luvun lopulta lähtien, mutta ilmoitusmarkkinoilla Riihimäen Sanomat joutui kilpailemaan ilmaisjakelulehtien kanssa. Kolehmaisen perheen omistama lehtiyhtiö hakeutui vuonna 1994 konkurssiin kalliiksi tulleen toimitilahankinnan takia. Omistajana ja julkaisijana jatkoi yhteistyökumppani Janton Oy, joka myi lehden Hämeen Sanomille vuonna 1998. Riihimäen Sanomat ja Hyvinkään Sanomat yhdistyivät vuonna 2003 Aamupostiksi, jota kustantaa Keskisuomalainen Oyj:n omistama Etelä-Suomen Media (aikaisemmin Aamuposti- Mediat Oy). Riihimäen Sanomat ilmestyi aluksi kerran, vuosina 1916–1918 ja 1949 kahdesti, vuosina 1918–1927, 1931–1948 ja 1950–1966 kolmesti, vuosina 1967–1980 viidesti ja vuosina 1928–1930 sekä vuodesta 1981 lähtien kuudesti viikossa. Kuusipäiväisen lehden rinnalla ilmestyi vuosina 1928–1930 myös kolmepäiväinen painos. Levikki nousi 1940-luvulla yli 5 000:een ja 1970-luvun alussa yli 10 000 kappaleeseen. Vuonna 1993 se oli noin 12 500 kappaletta. Päätoimittajina työskentelivät Eemeli Salminen (1914–1919), Aaro A. Nuutinen (1919), Väinö Leisio (1920–1923), Eino J. W. Sipilä (1923–1925), Heikki Kokko (1925–1926), Vilho Viita (1926–1927), Väinö Armas Lyytikäinen (1927–1931), Väinö Oittinen 1927 ja 1931–1962, Kalervo Töyrylä (1962–1993), Aatos Alhainen (1993–1994) ja vuodesta 1994 Antero Heikkinen. ==Lähteet== ==Aiheesta muualla== * Riihimäen Sanomat digitoituna kansalliskirjastossa * Eemeli Salminen : Muistelmia Riihimäen Sanomain alkuvuosilta, Riihimäen Sanomat, 10.10.1939, nro 115, s. 5, Kansalliskirjaston digitaaliset aineistot Luokka:Ilmestymästä lakanneet suomalaiset sanomalehdet Luokka:Riihimäen media
Terrence Paul

Terrence "Terry" Paul (s. 14. syyskuuta 1964 Oakville, Ontario) on kanadalainen soutaja, joka toimi perämiehenä. Hän voitti Barcelonan olympialaisissa 1992 kultaa kahdeksikossa. Soulin olympialaisissa 1988 hän kilpaili perämiehellisessä nelosessa mutta ei menestynyt. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. Kilpauransa jälkeen Paul on valmentanut muun muassa Kanadan ja Sveitsin maajoukkueita. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Kanadalaiset urheiluvalmentajat Luokka:Vuonna 1964 syntyneet Luokka:Elävät henkilöt
Derek Porter

Derek Porter (s. 2. marraskuuta 1967 Belfast, Pohjois-Irlanti, Yhdistynyt kuningaskunta) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Tämän jälkeen hän siirtyi kilpailemaan yksikköluokkaan ja voitti maailmanmestaruuden Račicessa 1993 sekä saavutti olympiahopeaa Atlantassa 1996 ja sijoittui neljänneksi Sydneyn olympialaisissa 2000. Lisäksi hän saavutti kahdeksikossa kaksi MM-hopeaa ja yksikössä yhden MM-pronssin. Derek Porterin isä Hugh Porter edusti soutajana Isoa-Britanniaa. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1967 syntyneet Luokka:Elävät henkilöt
Darren Barber

Darren Barber (s. 26. joulukuuta 1968 Victoria, Brittiläinen Kolumbia) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Atlantan olympialaisissa 1996 hän sijoittui samassa luokassa neljänneksi. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1968 syntyneet Luokka:Elävät henkilöt
Andrew Crosby

Andrew "Andy" Crosby (s. 5. marraskuuta 1965 Bella Coola, Brittiläinen Kolumbia) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Atlantan olympialaisissa 1996 hän sijoittui samassa luokassa neljänneksi ja Soulin olympialaisissa 1988 kuudenneksi. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1965 syntyneet Luokka:Elävät henkilöt
Olof von Dalin

Olof von Dalin, ennen aatelointia ensin Dahlin, sitten Dalin (29. elokuuta 1708 Vinbergin pappila, Hallanti, Ruotsi – 12. elokuuta 1763 Drottningholmin linna, Ruotsi),Olof Dalin, von, Nordisk familjebok, Uggleupplagan. 5. palsta 1169–1175 oli ruotsalainen runoilija, prosaisti ja kulttuurivaikuttaja. Dalin aloitti 13-vuotiaan opinnot Lundin yliopistossa. Aluksi hän opiskeli lääketiedettä mutta keskittyi pian humanistisiin opintoihin. Hän kirjoitti runojen ohella muun muassa 1746–1762 ilmestyneen historiateoksen Svea rikes historia, jonka ansiosta Ruotsin historia tuli ruotsalaisille tutuksi. Vuodesta 1750 hän oli kruununprinssi Kustaan opettaja. Hänet aateloitiin 1751. Hän joutui joksikin aikaa hovista pois, kun paljastui, että hän oli osallistunut kuningasvallan laajentamiseen tähtääviin vehkeilyihin, mutta karkotus peruttiin pian, ja hän nousi jälleen merkittäviin asemiin. Äkillinen kuolema kuitenkin keskeytti uran. Häntä pidetään laululyyrikkona Bellmanin edeltäjänä.Olof Dalin, von, Tietosanakirja osa 2, palstat 135–136, Tietosanakirja Osakeyhtiö 1909. ==Suomennettuja runoja== Lähde:Olof von Dalin, Lahden kaupunginkirjaston runotietokanta. Päivitetty 14.1.2021, viitattu 25.1.2021 * Kevälaulu, suom. Aale Tynni, teoksessa Tuhat laulujen vuotta. (vuoden 1957 painos s. 215, vuosien 1974, 2004 painokset s. 251–253). WSOY 1957, 1974, 2004. * Kuningas Kaarle XII:n kuolinpäivänä 1745, suom. Yrjö Jylhä, teoksessa: Veri ja kulta, s. 37. Helsinki, Otava, 1954. * "La religion a la Mode", suom. Yrjö Jylhä, teoksessa: Skandinavian kirjallisuuden kultainen kirja, s. 822. Porvoo, WSOY 1930. == Lähteet == ==Aiheesta muualla== Luokka:Ruotsalaiset historioitsijat Luokka:Ruotsalaiset kirjailijat Luokka:Vuonna 1708 syntyneet Luokka:Vuonna 1763 kuolleet
John Wallace

John Wallace (s. 1. huhtikuuta 1962 Burlington, Ontario) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Soulin olympialaisissa 1988 hän sijoittui samassa luokassa kuudenneksi. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1962 syntyneet Luokka:Elävät henkilöt
Michael Rascher

Michael Rascher (s. 26. heinäkuuta 1965 Edmonton, Alberta) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1965 syntyneet Luokka:Elävät henkilöt
Robert Marland

Robert Marland (s. 13. toukokuuta 1964 Mississauga, Ontario) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Neljä vuotta aiemmin hän kilpaili Soulin olympialaisissa perämiehellisessä nelosessa mutta ei menestynyt. Maailmanmestaruuskilpailuissa hän saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1964 syntyneet Luokka:Elävät henkilöt
Ference Marton

Ference Marton (s. 7. maaliskuuta 1939 Unkari) on ruotsalainen kasvatuspsykologi, tutkija sekä professori emeritus Göteborgin yliopistossa. Hänet tunnetaan parhaiten pinta- ja syväsuuntautuneen oppimisen teoriastaan sekä erityisesti kasvatustieteissä käytettävän laadullisen tutkimusmenetelmän, fenomenografian, kehittämisestä. 1990-luvulta lähtien Marton on ollut kiinnostunut variaatioteoriasta ja sen kehittämisestä. Martonin ajattelu pohjautuu kognitivismiin, mutta lähestymistapa on fenomenologinen eli olennaista on yksilön kokemus maailmasta ja todellisuudesta. Martonin ajattelussa korostuukin vahvasti oppijalähtöisyys, se, miten oppija näkee ja kokee maailman. Teoksessaan Classroom Discourse and the Space of Learning Marton korostaa myös kielen merkitystä oppimisessa; kieli ei ainoastaan välitä merkityksiä vaan myös luo niitä. Marton kritisoi kirjassaan Learning and Awareness (1997) sen aikaista kognitivismiin ja konstruktivismiin nojaavaa ajattelua oppimisen tutkimuksessa, jossa korostuu ajatus yksilön sisäisestä ja yksilön ulkopuolisesta maailmasta. Martonin mukaan yksilöä ja maailmaa ei tule erottaa toisistaan. Marton siis kumoaa vastakkainasettelun sosiaalisen ja yksilöllisen konstruktivismin välillä (sosiaalinen konstruktivismi = ulkomaailma vaikuttaa mielen sisäisiin prosesseihin vs. yksilöllinen konstruktivismi = mielen sisäiset prosessit vaikuttavat ulkoisiin tekoihin). Martonin mukaan kummankaan suuntaista vaikutusta ei kuitenkaan ole, vaan on vain yksi maailma, jonka yksilö kokee omalla tavallaan. Yksilö ei ole erillinen maailmasta vaan osa sitä; ei ole olemassa ulkomaailmaa ja yksilön sisäistä maailmaa. Lisäksi hän haastaa konstruktivistisen käsityksen esittämällä, että tieto ei rakennukaan pienistä palasista suuremmaksi kokonaisuudeksi vaan oppiakseen oppijan on ensin ymmärrettävä, millaista kokonaisuutta hän on oppimassa ==Lähteet== * https://pedagogiskamagasinet.se/nyfiken-apostel-i-larandets-tjanst * Marton, F. & Booth, S. (1997). Learning and Awareness. New Jersey: Lawrence Erlbaum Associates, Inc. * Marton, F. & Tsui, A. (2004). Classroom Discourse and the Space of Learning. New Jersey: Lawrence Erlbaum Associates, Inc. Luokka:Kasvatuspsykologit Luokka:Ruotsalaiset psykologit Luokka:Göteborgin yliopiston professorit Luokka:Vuonna 1939 syntyneet Luokka:Elävät henkilöt
Front Royalin taistelu

Front Royalin taistelu (; myös Guard Hillin taistelu ja Cedarvillen taistelu) oli Yhdysvaltain sisällissodan taistelu, joka käytiin Unionin ja Konfederaation joukkojen välillä 23. toukokuuta 1862. Taistelussa Thomas Jacksonin johtamat Konfederaation joukot yllättivät eversti John Kenlyn komentaman noin 1 000 miehen vahvuisen osaston. Kenlyn joukot yrittivät puolustautua, mutta joutuivat lopulta antautumaan Konfederaation joukoille. Taistelun jälkeen Unionin kenraali Nathaniel Prentice Banksin joukot aloittivat nopean vetäytymisen Strasburgista kohti Winchesteriä. == Lähteet == Luokka:Yhdysvaltain sisällissodan taistelut 1862 Luokka:Virginia Yhdysvaltain sisällissodassa
Bruce Robertson

Bruce Robertson (s. 17. kesäkuuta 1962) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Neljä vuotta aiemmin hän kilpaili Soulin olympialaisissa perämiehettömässä nelosessa mutta ei menestynyt. Maailmanmestaruuskilpailuissa Robertson saavutti kahdeksikossa hopeaa Tasmaniassa 1990 ja Wienissä 1991. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1962 syntyneet Luokka:Elävät henkilöt
Autoklinikka

Autoklinikka-yhtiöt on autojen pelti- ja kolari- ja tuulilasivaurioiden korjaamiseen erikoistunut vauriokorjaamoketju. Vuonna 1992 perustetulla Autoklinikalla on lähes 40 toimipistettä ympäri Suomen. Autoklinikan liikevaihto oli vuonna 2019 40 miljoonaa euroa ja se työllistää noin 280 henkilöä. Vuosittain Autoklinikoilla korjataan yli 30 000 kolhittua tai kolaroitua autoa. Autoklinikka on myös Tesla-sähköautojen auktorisoitu vahinkokorjaamoketju Suomessa. Autoklinikka on osa pohjoismaista Werksta- konsernia. == Historia == Autoklinikka perustettiin vuonna 1992 Herttoniemessä. Seuraavien vuosien aikana se kasvoi pääkaupunkiseutua palvelevaksi viiden korjaamon vahinkokorjaamoketjuksi. 2010-luvulla kasvu vauhdittui ja 2016 lanseerattiin Autoklinikka franchising-verkosto. Vuonna 2020 Autoklinikalla on lähes 40 vahinkokorjaamoa ympäri Suomen. Vuonna 2016 Autoklinikka yhdistyi Ruotsalaisen Werksta-ketjun kanssa muodostaen Pohjoismaiden suurimman vahinkokorjaamoketjun. Toiminta on laajentunut tämän jälkeen niin Suomessa kuin Ruotsissakin. Vuonna 2018 avattiin ensimmäiset toimipisteet myös Norjassa. == Lähteet == *https://www.talouselama.fi/uutiset/autoklinikka-laittaa-hynttyyt-yhteen- ruotsalaisen-werkstan-kanssa/d187afca-8309-31d4-a9eb-5450ad0c7ef5 *https://www.kauppalehti.fi/uutiset/autokorjaamobisnes-painii-keskella-suurta- murrosta-sahkoautojen-yleistymisella-yllattava- seuraus/702ff562-0076-4cab-9517-3b96c586ba0c === Viitteet === Luokka:Suomalaiset autoliikkeet Luokka:Helsinkiläiset yritykset
Kintauden tasoristeysturma

Kintauden tasoristeysturma tapahtui talvisodan aikana Petäjäveden Kintauden kylässä 4. maaliskuuta 1940, kun moottorijuna törmäsi Vehkasuon ylikäytävälle pysähtyneeseen linja-autoon. Onnettomuudessa kuoli kuusi ihmistä ja neljä loukkaantunutta vietiin sairaalahoitoon.Kuusi ihmisuhria. Onnettomuus Kintaudella, Laatokka, 09.03.1940, nro 33, s. 4, Kansalliskirjaston digitaaliset aineistot Linja-auto oli matkalla Multialta Jyväskylään, kun se saapui Vehkasuon ylikäytävälle noin kello 19.30 aikaan. Linja-auton kuljettaja pysäytti auton ennen radan ylitystä ja pyysi erästä matkustajaa katsomaan oliko junaa tulossa. Hän ajoi auton sitten ylikäytävälle, mutta juuri sillä hetkellä saapui Petäjävedeltä päin moottorijuna, joka törmäsi linja-autoon ja raahasi sitä mukanaan useita kymmeniä metrejä. Onnettomuuden uhreista viisi kuoli onnettomuuspaikalla ja yksi, autonkuljettaja, Jyväskylän yleisessä sairaalassa, jonne onnettomuudessa loukkaantuneet vietiin. == Lähteet == Luokka:Linja-auto-onnettomuudet Suomessa Luokka:Tasoristeysonnettomuudet Luokka:Junaonnettomuudet Suomessa Luokka:Vuoden 1940 junaonnettomuudet Luokka:1940-luvun onnettomuudet Suomessa Luokka:Petäjävesi
Panini (voileipä)

Panini on italialainen grillattu voileipä. ==Lähteet== == Aiheesta muualla == Luokka:Italialaiset leivät
Michael Forgeron

Michael "Mike" Forgeron (s. 24. tammikuuta 1966 Main-à-Dieu, Nova Scotia) on kanadalainen soutaja. Hän voitti Barcelonan olympialaisissa 1992 kultaa kahdeksikossa. Atlantan olympialaisissa 1996 hän kilpaili pariairokaksikossa ja sijoittui seitsemänneksi. Maailmanmestaruuskilpailuissa hän sijoittui parhaimmillaan neljänneksi perämiehettömässä nelosessa vuonna 1993, ja samassa luokassa hän saavutti Kansainyhteisön kisoissa pronssia vuonna 1994. == Lähteet == Luokka:Kanadalaiset soutajat Luokka:Kanadalaiset olympiavoittajat Luokka:Vuonna 1966 syntyneet Luokka:Elävät henkilöt
Wald (Appenzell Ausserrhoden)

Wald on kunta Koillis-Sveitsissä Appenzell Ausserrhodenin kantonissa. Siellä on noin 900 asukasta. == Sijainti == Wald sijaitsee Bodenjärven eteläpuolella Rein- ja Sitterjokien välisellä ylänköalueella, kymmenkunta kilometriä St. Gallenista itään ja pari kilometriä Trogenista koilliseen. == Lähteet == * === Viitteet === == Aiheesta muualla == * Luokka: Appenzell Ausserrhodenin kunnat
Amazonianmomotti

Amazonianmomotti (Baryphthengus martii) on momotteihin kuuluva lintulaji. Lajia tavataan Väli- ja Etelä-Amerikasta. ==Koko ja ulkonäkö== Kooltaan amazonianmomotti voi kasvaa 42-47 cm pitkäksi. Sukupuolet muistuttavat toisiaan ulkonäöltään. Amazonianmomotin vatsa, rinta ja pää ovat väriltään ruskehtavan oranssit ja rinnassa on musta laikku. Silmien ympärystä on musta. Linnun selkä, siivet ja pyrstö ovat kirkkaan vihreät. Siivissä on myös sinistä. Alalajilla B. m. semirufus on kaksi pidentynyttä pyrstösulkaa. ==Levinneisyys ja elinympäristö== Amazonianmomotin levinneisyysalue ulottuu Guatemalasta Andien länsipuolella Ecuadoriin asti ja Andien itäpuolella Kolumbiasta Boliviaan ja Brasiliaan asti. Lajin elinympäristöä ovat kosteat metsät. Se elää yksin tai pareittain. Amazonianmomotin ravintoa ovat hyönteiset, pienet selkärankaiset eläimet ja hedelmät. Amazonianmomotti pesii törmissä ja kallioleikkauksissa. Pesimäkausi kestää Väli-Amerikassa maaliskuulta kesäkuulle. ==Lähteet== Luokka:Momotit
Lydia Baxter

Lydia Odell Baxter (2. syyskuuta 1809, Petersburg, New York, Yhdysvallat – 23. tammikuuta 1874 New York) oli yhdysvaltalainen runoilija, Petersburgin baptistiseurakunnan jäsen. == Elämä ja työ == Baxter koki herätyksen kuultuaan baptistisaarnaajan Eben Truckerin saarnaavan. Hän oli perustamassa Petersburgin baptismiseurakuntaa. Myöhemmin hän muutti New Yorkiin. Hänen kotinsa oli monien vierailevien saarnaajien ja evankelistojen tukikohtana, vaikka hän itse oli sairaanloinen. Hän julkaisi runojaan 1855 ilmestyneessä Gems by the wayside, a vol­ume of de­vo­tio­nal po­et­ry -kirjassa. Viisi hänen kirjoittamaansa laulua julkaistiin Ira D. Sankeyn ”Sacred Songs and Solos” kirjassa 1873, niiden joukossa tunnetuin laulunsa on ”There is a gate that stands ajar”. Siihen liittyy Silas Jones Vailin 1872 tekemä sävelmä. Laulu on suomeksi seuraavissa kokoelmissa. Hengellisiä lauluja ja virsiä 202 "Nyt tiedän portin avoimen, Mi kultasaliin johtaa" (Suom. Olli Vuorinen 1876) Siionin Kannel 1999 326 "Nään portin, oi se auki on ja rauhan asunnoista" (Suom. Olli Vuorinen 1876, uud. Lauri Thurén) Pelastusarmeijan laulukirja (1990) 45 "Mä portin tiedän avoimen, se kultasaliin johtaa". Ruotsin kirkon virsikirja 223 "On portti auki. Katsokaa: se hohtaa kirkkautta" (Suom. Pekka Kivekäs 1997). == Lähteet == Luokka:Yhdysvaltalaiset virsirunoilijat Luokka:Vuonna 1809 syntyneet Luokka:Vuonna 1874 kuolleet
Wald (Zürich)

Wald on kunta Pohjois-Sveitsissä Zürichin kantonissa. Siellä on noin 10 000 asukasta. == Sijainti == Wald sijaitsee Jonajoen laaksossa Zürichinjärven koillispuolella, Wetzikonin kaakkoispuolella ja Rütin koillispuolella. Kunnan suurimmat asuinkeskittymät ovat Waldin ja Laupenin kylät. == Liikenne == SBB:n rautatie Winterthurista Rütiin kulkee Waldin kautta. == Lähteet == * === Viitteet === == Aiheesta muualla == * Luokka:Zürichin kantonin kunnat
Cross Keysin taistelu

Cross Keysin taistelu () oli 8. kesäkuuta 1862 Cross Keysissa Virginiassa käyty Yhdysvaltain sisällissodan taistelu. Taistelu päättyi Konfederaation voittoon. Taistelu alkoi, kun Thomas Jacksonin armeijaa takaa-ajaneet John C. Fremontin joukot kohtasivat Jacksonin divisioonan, jota johti kenraalimajuri Richard Ewell. Unionin joukot yrittivät hyökätä Ewellin joukkoja vastaan, mutta joutuivat vetäytymään Konfederaation Isaac R. Trimblen johtaman prikaatin torjuttua heidän hyökkäyksensä. Seuraavana päivänä pääosa Ewellin joukoista ylitti läheisen joen ja liittyi muiden Konfederaation joukkojen tueksi Port Republicin taisteluun. == Lähteet == Luokka:Yhdysvaltain sisällissodan taistelut Luokka:Vuoden 1862 sotahistoria Luokka:Virginia Yhdysvaltain sisällissodassa
Martin Franzmann

Martin Hans Franzmann (29. tammikuuta 1907 Lake City, Minnesota, Yhdysvallat – 28. maaliskuuta 1976 Cambridge, Englanti) oli yhdysvaltalainen, luterilainen pappi, teologi ja professori sekä virsirunoilija. == Elämä ja työ == Fanzmannin isä oli saksalainen luterilainen pappi. Hän sai koulutuksensa Wisconsin Lutheran Synodin instituuteissa ja opetti eksegeettisiä aineita Concordia Luthernan Seminaryssä, St. Louisissa sekä luterilaista teologiaa Westfied Housessa Cambridgessä, Englannissa 1969-72. Franzmann on julkaissut useita teologisia teoksia sekä kirjoittanut virsiä. Yksin hänen kirjoittamansa virsi, "In Adam we have all been one", on myös suomeksi, Ruotsin kirkon virsikirjan virsi 229 "Me kaikki lapset Aadamin olemme langenneet "(suom. Niilo Rauhala, 1995). Virsi on vuodelta 1963 ja se on julkaistu Augsburg Publisching Housen julkaisemassa bulletiinissa sekä uusien virsien kokoelmassa "A selection of 13 Hymns 1967". == Lähteet == Luokka:Yhdysvaltalaiset virsirunoilijat Luokka:Yhdysvaltalaiset henkilöt Luokka:Yhdysvaltalaiset papit Luokka:Vuonna 1907 syntyneet Luokka:Vuonna 1976 kuolleet
Jeffrey McLaughlin

Jeffrey McLaughlin (s. 31. lokakuuta 1965) on yhdysvaltalainen soutaja. Hän saavutti Barcelonan olympialaisissa 1992 hopeaa perämiehettömässä nelosessa ja Soulin olympialaisissa 1988 pronssia kahdeksikossa. Maailmanmestaruuskilpailuissa hän voitti kahdeksikossa kultaa Kööpenhaminassa 1987 ja saavutti perämiehettömässä nelosessa hopeaa Wienissä 1991. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Linus Schellin

Linus Schellin (s. 22. helmikuuta 1982) on ruotsalaissyntyinen entinen jääkiekkoilija ja nykyään Unkaria edustava jääpalloilija. Linus Schellin aloitti uransa jääkiekkoilijana Ruotsin ja Yhdysvaltain juniorisarjoissa. Göteborgilaisen Frölunda Indiansin riveissä hän voitti kaksi Ruotsin mestaruutta. Aikuisiän seurat olivat Ruotsissa, Englannissa, Unkarissa, Slovakiassa, Ranskassa ja Serbiassa. Uransa jälkeen hän on toiminut HK Budapestin U18-joukkueen valmentajana. Vuonna 2018 Scellin siirtyi pelaamaan Unkarin jääpallomaajoukkueessa, jolloin Unkari pelasi A-sarjassa. Seuraavina vuosina maa on pelannut MM-kisojen B-sarjaa. Hän oli työskennellyt työnsä puolesta 2000-luvun alkuvuosista lähtien Budapestissä ja saanut maan kansalaisuuden. ==Saavutukset== Maajoukkueessa * 3 kertaa MMedustajan eli kaudet 2018, 2019 ja 2020. * Jääpallon B-sarjan maalikuningas: 2020 == Lähteet == *Eliteprospect Database (icehockey) *Linkedin - Linus Schellin ===Viitteet=== Luokka:Ruotsalaiset jääkiekkoilijat Luokka:Unkarilaiset jääkiekkoilijat Luokka:Ruotsalaiset jääpalloilijat Luokka:Unkarilaiset jääpalloilijat Luokka:Vuonna 1982 syntyneet Luokka:Elävät henkilöt
Doug Burden

Doug Burden (s. 29. heinäkuuta 1965) on yhdysvaltalainen soutaja. Hän saavutti Barcelonan olympialaisissa 1992 hopeaa perämiehettömässä nelosessa ja Soulin olympialaisissa 1988 pronssia kahdeksikossa. Atlantan olympialaisissa 1996 hän sijoittui kahdeksikossa viidenneksi. Maailmanmestaruuskilpailuissa hän voitti kahdeksikossa kultaa Kööpenhaminassa 1987 ja saavutti perämiehellisessä nelosessa pronssia Nottinghamissa 1986. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Thomas Bohrer

Thomas Bohrer (s. 6. elokuuta 1963) on yhdysvaltalainen soutaja. Hän saavutti perämiehettömässä nelosessa olympiahopeaa Soulissa 1988 ja Barcelonassa 1992. Maailmanmestaruuskilpailuissa hän saavutti samassa luokassa hopeaa Bledissa 1989 ja Wienissä 1991 sekä pronssia Račicessa 1993. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1963 syntyneet Luokka:Elävät henkilöt
Patrick Manning (soutaja)

Patrick Manning (s. 5. kesäkuuta 1967) on yhdysvaltalainen soutaja. Hän saavutti perämiehettömässä nelosessa olympiahopeaa Barcelonassa 1992. Maailmanmestaruuskilpailuissa hän saavutti samassa luokassa hopeaa Wienissä 1991. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1967 syntyneet Luokka:Elävät henkilöt
Pyhä Chad

Pyhä Chad, myös Ceadda, Ceadde tai Chad Mercialainen, (k. 2. maaliskuuta 672 Lichfieldissä) oli englantilainen apotti, luostarien perustaja ja Lichfieldin ensimmäinen piispa. Hänen tärkeimmäksi ansiokseen luetaan Mercian anglosaksisen kuningaskunnan käännyttäminen kristinuskoon. Pyhä Chad syntyi 500-luvun lopulla Northumbriassa, Pohjois-Englannissa. Hänellä oli kolme veljeä, joista pyhästä Ceddistä tuli itäsaksien piispa. Kahdesta muusta veljestä, Cynebillistä ja Caelinista, tuli pappeja. Chad ja hänen veljensä Cedd opiskelivat Lindisfarnen luostarissa sen perustajan apotti pyhä Aidanin johdolla. Myöhemmin he lienevät jatkaneet opintojaan irlantilaisessa Rathmelsigin luostarissa munkki Egbertin opastuksella. Whitbyn kirkolliskokouksen aikoihin Cedd kutsui Chadin luokseen Englantiin auttamaan Laestingaeun (Lastingham) luostarin perustamisessa. Ceddin kuoltua vuonna 664 Chad seurasi veljeään Laestingaeun apottina. Yorkin piispaksi nimitettiin 660-luvun alussa Wilfrid. Hän matkusti Ranskaan, jotta hänet voitaisiin vihkiä piispaksi näyttävässä seremoniassa. Wilfrid kuitenkin viipyi matkallaan niin kauan, että Northumbrian kuningas Oswiu luuli, ettei hän enää aikonut palata. Sen vuoksi kuningas nimitti piispanistuimelle Chadin, mikä tapahtui luultavasti jo vuonna 664. Nimityksestä nousi kuitenkin kirkollinen kiista. Piispan vihkimiseen tarvitaan vähintään kolme muuta piispaa, mutta Canterburyn arkkipiispa oli tuolloin juuri kuollut ja Wessexin piispaa syytettiin simoniasta eli kirkollisten vihkimysten myymisestä. Syytteistä huolimatta Wessexin piispa Wini oli yksi niistä piispoista, jotka vihkivät Chadin. Wilfrid ilmoittikin, että Chadin piispanvihkimys oli epäilyttävä, ellei jopa epäkanoninen. Vuonna 669 Englantiin saapui uusi Canterburyn arkkipiispa, Theodoros Tarsoslainen, joka rankaisi Chadia sopimattomasta käytöksestä. Kun Wilfrid palasi Englantiin samana vuonna, Chad luopui piispanavirastaan ja vetäytyi Laestingaeun luostariin. Chadin nöyrä käytös oli kuitenkin tehnyt suuren vaikutuksen Theodorokseen ja arkkipiispa palautti Chadin kunnian. Kun Mercian piispa kuoli, Theodoros pyysi kuningas Oswiuta nimittämään Chadin Mercian piispaksi. Chad perusti hiippakunnalle uuden piispanistuimen Lichfieldiin, jonne hän rakennutti kirkon ja luostarin. Viime vuosinaan Chad perusti luostarin Lindseyhyn, Mercian kuningas Wulfheren lahjoittamalle maalle. Kertomusten mukaan piispa hoiti hiippakuntaansa tarmokkaasti, kulkien useimmat matkansa jalan. Chad kuoli ruttoon, ja useiden ihmeiden on väitetty tapahtuneen hänen haudallaan. Chadin pyhäinjäännöksiä säilytettiin pitkään Lichfieldin tuomiokirkossa, mutta katoliset siirsivät ne uskonpuhdistuksen aikoihin Birminghamin St. Chadin katedraaliin. Pyhän Chadin muistopäivä on maaliskuun 2. päivä. == Lähteet == Luokka:Yorkin arkkipiispat Luokka:Brittiläiset pyhimykset Luokka:Lichfield Luokka:500-luvulla syntyneet Luokka:Vuonna 672 kuolleet
Marie Misamu

Marie Misamu Ngolo (16. marraskuuta 1974 Kinshasa – 16. tammikuuta 2016) oli kinshasankongolainen gospellaulaja ja näyttelijä.Marie Misamu: l’art dans l’âme Radio OkapiKinshasa mourns gospel diva Marie Misamu Ngolo Africanews Misamu syntyi kahdeksanlapsisen perheen seitsemäntenä lapsena ja aloitti 11-vuotiaana laulamisen kinshasalaisessa helluntaikirkossa. Hänen uransa alkoi edetä Debaban Dieu qui connait Tout -albumin (1996) ja sen laulun "Seigneur" julkaisemisen myötä. Misamu julkaisi viisi omaa albumia, joista tunnetuimmiksi tulivat Mystère du voile I ja Mystère du voile II. Uusi albumi Mystère du voile III ilmestyi vähän ennen kuin Misamu kuoli sydänvikaan. Misamun musiikillisten yhteistyökumppaneiden joukossa olivat Charles Mombaya, Mike Kalambayi, Moise Mbiye, Debaba ja Papa Wemba. Näyttelijänä Misamu esiintyi televisioelokuvissa ja Ngangura Mwézén elokuvassa Les habits neufs du gouverneur (2005). Vuonna 2015 hän aloitti säännöllisen työskentelyn Bienvenue Tukebanan ("Caleb") johtaman Cinarc-teatteriryhmän kanssa. Hän esiintyi ryhmän elokuvissa Sadakama ja Ba mama Bokilo. Hän suunnitteli itse esiintymisvaatteensa. Misamun tytär Ruth Misamu on seurannut äitinsä jalanjälkiä gospellaulajana.Gospel: Ruth Misamu sur les traces de sa mère Media Congo == Lähteet == Luokka:Kinshasankongolaiset muusikot Luokka:Gospellaulajat Luokka:Kinshasankongolaiset näyttelijät Luokka:Vuonna 1974 syntyneet Luokka:Vuonna 2016 kuolleet
Dennis Pacsay

Dennis Pacsay (s. 21. toukokuuta 1999 Ruotsi) on ruotsalais-unkarilainen jääpalloilija. Hän edustanut seitsemän kautta ruotsalaista Finspångs AIK:ta ja syksystä 2022 lähtien Falu BS:ää. Sukujuuriensa perusteella hän on saanut edustaa Unkaria seitsemät MM-kisat B-sarjassa. Pacsay on ollut mukana kaksien viimeisten kisojen eli 2020 ja 2023 B-ryhmän voittaneessa Unkarin joukkueessa. Vuoden 2020 kisoissa hänet valittiin B-ryhmän parhaaksi hyökkääjäksi. ==Saavutukset== Maajoukkueessa * 7 kertaa MM-kisoissa Unkaria edustaen vuodesta 2014 alkaen == Lähteet == ===Viitteet=== Luokka:Unkarilaiset jääpalloilijat Luokka:Ruotsalaiset jääpalloilijat Luokka:Vuonna 1999 syntyneet Luokka:Elävät henkilöt
Robert Thelin

Robert Thelin (s. 31. toukokuuta 1994 Ruotsi) on ruotsalais-unkarilainen jääpalloilija. Hän edustaa ruotsalaista Allsvenskanin Surte BK:ssa. Thelin on pelannut jääpallouransa neljä kautta Ruotsin toiseksi korkeinta sarjatasoa IFK Kungälvissä. Sitä ennen hän pelasi Kareby IS:n riveissä. Lisäksi hän on isänsä Josef Kozakin sukujuurien perusteella saanut edustaa Unkaria, jonka jääpallomaajoukkueessa hän aloitti vuonna 2014. Sen jälkeen hän on edustanut Unkaria kaikkiaan kuusissa MM-kisoissa. Thelin on ollut kaikissa näissä kisoissa joukkueensa parhaita maalintekijöitä. Isä Josef Kozak oli aikanaan 1970-luvulla ollut IFK Kungälvin pelaajia. Syksyllä 2022 hän siirtyi Surte BK:n riveihin. ==Saavutukset== Maajoukkueessa * 8 kertaa MM-kisoissa Unkaria edustaen. * Vuoden 2019 MM-kisojen B-sarjan paras pelaaja. == Lähteet == *Bandysidan.nu - sivusto ===Viitteet=== Luokka:Unkarilaiset jääpalloilijat Luokka:Ruotsalaiset jääpalloilijat Luokka:Vuonna 1993 syntyneet Luokka:Elävät henkilöt
Gerin peli

Gerin peli () on yhdysvaltalainen tietokoneanimaationa toteutettu lyhytelokuva vuodelta 1998. Elokuva kertoo yksinään olevasta vanhuksesta Geristä, joka pelaa Shakkia itseään vastaan. Gerin peli voitti Oscarin parhaasta animoidusta lyhytelokuvasta. == Aiheesta muualla == * Elokuva Pixarin sivuilla * Luokka:Vuoden 1997 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset lyhytelokuvat
Timo Hanhisalo

Timo Hanhisalo (s. 22. syyskuuta 1993) on suomalainen pesäpalloilija. Hanhisalo edustaa Superpesiksessä pelaavaa Pattijoen Urheilijoita ja on lisäksi pelannut Superpesiksen otteluita myös Vimpelin Vedossa ja Kempeleen Kirissä. Vimpelin Vedossa pelatessaan Hanhisalo on saavuttanut kolme SM-hopeaa ja yhden SM-pronssin. Hänen kasvattajaseuransa on Halsuan Toivo. Ulkopelissä Hanhisalo pelaa etukentällä. Kaudella 2013 alkaneella urallaan Superpesiksessä Hanhisalo on pelannut 44 runkosarjaottelua, joissa hän on lyönyt 11 juoksua, tuonut kolme juoksua ja kerännyt 64 kärkilyöntiä. Neljässä pelaamassaan pudotuspeliottelussa hän on lyönyt yhden juoksun, tuonut kaksi juoksua ja kerännyt 14 kärkilyöntiä. ==Lähteet== * https://www.vimpelinveto.fi/superpesis/1520-timo-hanhisalo * http://www.pesiksenmaailma.fi/index.php/pelaajakortit?pelaajaid=6778&view;=pelaajakortti Luokka:Suomalaiset pesäpalloilijat Luokka:Vuonna 1993 syntyneet Luokka:Elävät henkilöt
Gustaf Adolf Schultz

Gustaf Adolf Schultz (6. marraskuuta 1821 Hämeenlinna – 24. maaliskuuta 1901 Turku) oli suomalainen opettaja ja toimittaja. Schultzin vanhemmat olivat kultaseppä ja raatimies Karl Zacharias Schultz ja tämän ensimmäinen puoliso Judit Charlotta Ståhlberg. Hän kävi Hämeenlinnan triviaalikoulun ja Turun lukion ja pääsi ylioppilaaksi vuonna 1840. Schultz opiskeli Helsingin yliopistossa ja valmistui filosofian kandidaatiksi ja maisteriksi vuonna 1847. Schultz työskenteli Turun yläalkeiskoulun opettajana vuodesta 1847 ja sai vakinaisen viran vuonna 1850. Hän siirtyi Turun ala-alkeiskoulun rehtoriksi vuonna 1852. Schultz nimitettiin Turun lukion apulaisopettajaksi vuonna 1861 ja Turun ruotsalaisen lyseon suomen kielen opettajaksi vuonna 1874. Vuonna 1874 hän sai myös lehtorin arvonimen. Schultz erosi opettajanvirastaan vuonna 1888, mutta jatkoi lyseon kirjastonhoitajana vuoteen 1892 saakka. Hän toimi 1860-luvulla opettajana myös Heurlinin koulussa ja Turun muissa oppilaitoksissa. Schultz työskenteli Åbo Underrättelserin päätoimittajana vuosina 1850–1859. Hän avusti Sanomia Turusta -lehteä ja toimi Åbo Underrättelserin musiikkiarvostelijana vuosina 1880–1888. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Suomen koulujen rehtorit Luokka:Vuonna 1821 syntyneet Luokka:Vuonna 1901 kuolleet
Sofia Bryant

Sofia Bryant (s. 26. joulukuuta 1999) on suomalais-yhdysvaltalainen näyttelijä, joka tunnetaan parhaiten roolistaan televisiosarjassa I Am Not Okay with This. == Filmografia == * Good Wife (televisiosarja, 2016) – Yesha Dargis * Blue Bloods (televisiosarja, 2018) – naispuolinen tutkija * Suspicion (televisioelokuva, 2018) – Ellie Goodman * The Code (televisiosarja, 2019) – Janea Kroll * I Am Not Okay with This (televisiosarja, 2019) – Dina == Lähteet == Luokka:Yhdysvaltalaiset näyttelijät Luokka:Suomalaiset näyttelijät Luokka:Amerikansuomalaiset henkilöt Luokka:Vuonna 1999 syntyneet Luokka:Elävät henkilöt
Tallinnan lippu

Tallinnan lippu koostuu kolmesta sinisestä ja kolmesta valkoisesta vaakapalkista. Pituuden ja leveyden suhde on 2:1 ja sen normaalikoko on 1600 × 800 mm. https://www.riigikantselei.ee/et/node/1132 (accessed 25 February 2020) Lippu pohjautuu todennäköisesti tanskalaisen Hvide-klaanin vaakunaan. == Lähteet == Luokka:Tallinna Luokka:Viron liput
Indiana Daily Student

Indiana Daily Student (lyh. IDS) on Indianan yliopiston (Bloomington) opiskelijoiden työstämä lehti. Se kattaa yliopistosta, sen urheilutoiminnasta, Bloomingtonista ja Indianasta kertovia uutisia. == Historia == IDS perustettiin 1867 ja sen ensimmäiseen hallitukseen kuuluivat Henry C. Duncan, Robert D. Richardson ja Henry C. Meredith. Ensimmäinen numero ilmestyi perjantaina 22. helmikuuta.. 7\. joulukuuta 1941 IDS oli ainoa lehti Bloomingtonissa, joka teki ekstrapainoksen Pearl Harborin pommituksista. == Organisaatio == Lehden päätöksentekoelin on sen hallitus, johon kuuluu kolme ammattitoimittajaa, neljä opiskelijaa, yksi ylioppilaskunnan edustaja, yksi henkilökunnan edustaja journalismtisten opintojen ulkopuolelta, opiskelijamedian johtaja sekä jornalististen opintojen dekaani. IDS:n hallitus nimittää uudet toimittajat. Näiden tulee olla hyvämaineisia yliopistossa kirjoilla olevia opiskelijoita. == Toiminta == Lehti julkaisee uutisia niin verkkosivullaan kuin painettunakin. Lisäksi sillä on oma podcast. Alkuvuodesta 2020 IDS laajensi toimintaansa kampusalueen ulkopuolelle nimittämällä kaksi uutta toimittajaa, jotka kirjoittavat pääsääntöisesti kaupunkia ja osavaltiota koskevista aiheista. == Aiheesta muualla == * Virallinen verkkosivu == Lähteet == Luokka:Yhdysvaltalaiset lehdet Luokka:Opiskelijalehdet
Sylvanus Dryden Phelps

Sylvanus Dryden Phelps (15. toukokuuta 1816, Suffield, Connecticut – 25. marraskuuta 1895 New Ha­ven, Con­nec­ti­cut) oli yhdysvaltalainen baptistipastori, toimittaja ja kirjailija. == Elämänvaiheet ja työ == Phelps opiskeli Brownin yliopistossa Rhode Is­landissa ja valmistui teologian tohtoriksi 1844. Sen lisäksi hän opiskeli Yale Di­vin­i­ty Schoolissa, New Ha­venissa. Hänet nimitettiin New Havenin baptistiseurakuntaan pastoriksi, jossa hän toimi 28 vuotta, minkä jälkeen hän toimi The Christian Secretary -lehden toimittajana. Hän julkaisi useita kirjoja, lauluja ja runoja. Yksi Phelpsin kirjoittamista lauluista, ”Saviour, Thy dying love”, on myös käännetty suomeksi. Kappale ilmestyi hänen kustantamassaan lehdessä The Watchman and Reflector 1862. Laulun sävelmä on Robert Lowryn kirjoittama melodia. Se on suomeksi Ruotsin kirkon virsikirjassa, virsi 94 "Itsesi uhrasit puolestani" (käännös Anna-Maija Raittila 1997) sekä Seurakunta laulaa -kirjassa laulu 405 (käännös Anna-Maija Raittila 1, 2, 4 säk, Joel Niininen 4. säk. 2001). == Lähteet == Luokka:Yhdysvaltalaiset virsirunoilijat Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Baptismi Yhdysvalloissa Luokka:Vuonna 1816 syntyneet Luokka:Vuonna 1895 kuolleet
Lotta Piesanen

Lotta Piesanen (s. 7. joulukuuta 1997) on suomalainen lentopalloilija. Hän on pelipaikaltaan yleispelaaja. Hän edusti Lentopallon Mestaruusliigassa Kuortanetta, LP Kangasalaa, Pölkky Kuusamoa ja LP Viestiä. Vuonna 2020 hän siirtyi Raision Urheilijoihin. Hänen kasvattajaseuransa on JyväsLentis. LP Viestissä pelatessaan Piesanen voitti SM-kultaa kauden 2018–2019 päätteeksi. Hän pelasi ensimmäisen ottelunsa Mestaruusliigassa 16. marraskuuta 2013. Ennen kauden 2019–2020 alkua Piesanen oli pelannut Mestaruusliigassa 145 ottelua, joissa hän oli tehnyt 1119 pistettä. Piesanen pelasi Suomen maajoukkueessa 24 maaottelua vuonna 2017. == Lähteet == * https://www.mestaruusliiga.fi/liiga/naiset/pelaajat.html?q=Lotta+Piesanen === Viitteet === Luokka:Suomalaiset lentopalloilijat Luokka:Vuonna 1997 syntyneet Luokka:Elävät henkilöt
Fazlollah Zahedi

Fazlollah Zahedi (; 1897 Hamedan, Persia – 2. syyskuuta 1963 Geneve, Sveitsi)Fazlollah Zahedi Encyclopædia Britannica. Viitattu 10.3.2020. oli iranilainen kenraali ja poliitikko. Hän auttoi šaahi Mohammed Reza Pahlavia palaamaan valtaan vuoden 1953 vallankaappauksessa ja toimi sen jälkeen Iranin pääministerinä 1953–1955. ==Ura== Zahedi valmistui Iranin sotilasakatemiasta vuonna 1916 ja liittyi Persian kasakkaprikaatiin. Hän yleni vain 25-vuotiaana prikaatikenraaliksi ja osallistui kurdien kapinan tukahduttamiseen Länsi- Persiassa. Hän nujersi myös brittien tukeman šeikki Khazal Khanin separatistisen kapinan Khūzestānissa. Šaahi Reza Pahlavi nimitti Zahedin Khūzestānin ja Eṣfahānin kuvernööriksi. Kun Iso-Britannia ja Neuvostoliitto toisen maailmansodan aikana miehittivät Iranin, saksalaismielisyydestä epäilty Zahedi vangittiin syyskuussa 1942. Hän joutui olemaan vuoteen 1945 saakka brittien internoimana Palestiinassa. Uusi šaahi Mohammed Reza Pahlavi nimitti hänet vuonna 1949 pääkaupunki Teheranin sotilaskuvernööriksi ja poliisipäälliköksi sekä senaatin jäseneksi. Zahedi oli vuonna 1951 sisäministerinä Hossein Ala’n hallituksessa ja Mohammed Mossadeqin ensimmäisessä hallituksessa. Hän erosi joulukuussa 1951, koska ei hyväksynyt Mossadeqin politiikkaa. Lokakuussa 1952 Mossadeq syytti Zahedia vallankaappauksen juonimisesta. Toukokuussa 1953 Zahedi pyysi suojelua parlamentin alahuoneelta Majlesilta, jonka puhemies Abu al-Qasim Kashani tuki häntä. Kashanin menetettyä asemansa heinäkuussa 1953 Zahedi pakeni maasta. Pian sen jälkeen Yhdysvaltain tiedustelupalvelu CIA suunnitteli Yhdysvaltain ja Ison-Britannian tukeman vallankaappauksen, jolla Mossadeq syrjäytettiin. Suunnitelman mukaan šaahi nimitti 13. lokakuuta 1953 Zahedin uudeksi pääministeriksi, mitä Mossadeq kieltäytyi tunnustamasta. Šaahi joutui 16. elokuuta myös pakenemaan maasta, mutta kolme päivää myöhemmin Zahedin komentamat šaahille uskolliset joukot ottivat vallan ja syrjäyttivät Mossadeqin.Mossadeq and oil nationalization U.S. Library of Congress. Viitattu 10.3.2020. Zahedin pääministerikauden alussa Yhdysvallat myönsi Iranille mittavan valtiolainan ja Mossadeqin aikana katkenneet diplomaattisuhteet Isoon-Britanniaan palautettiin. Valta keskittyi nopeasti šaahille, joka lakkautti useita puolueita ja rajoitti kansalaisvapauksia. Zahedi sai jatkaa pääministerinä huhtikuuhun 1955 saakka.The Shah's white revolution U.S. Library of Congress. Viitattu 10.3.2020. Hän oli myöhemmin Iranin edustajana Yhdistyneissä kansakunnissa Genevessä. Hän kuoli siellä vuonna 1963. ==Lähteet== ==Aiheesta muualla== Luokka:Iranin pääministerit Luokka:Iranilaiset kenraalit Luokka:Vuonna 1897 syntyneet Luokka:Vuonna 1963 kuolleet
Fiat 508

Fiat 508 on Fiatin vuosina 1932–1937 valmistama automalli, joka korvasi Fiat 509:n. Vaihteita oli kolme, mutta niiden lukumäärä kasvoi neljään vuonna 1934. Istuimia oli myös neljä ja huippunopeus oli noin 80 km/h. Mallin seuraajaksi tuli Fiat 1100. 508 Luokka:1930-luvun autot
International Swimming League

International Swimming League eli ISL () on uinnin ammattilaisliiga joka on perustettu 2019. Ammattilaisliigaa on uitu kolmen kauden ajan vuosina 2019-2021. ISL:n neljäs kausi on lykätty vuodelle 2023.ISL SEASON 4 POSTPONE TO 2023 Viitattu 12.9.2023 ISL perustuu tiimipohjaiseen kilpailuun uinnissa. == Historia == === FINA-ISL-kiista === Kauden 2018 alussa ainoa FINAn määräämä vuosittainen uintiturnaus oli Uinnin maailmancup (). Uinnin näkyvyyden parantamiseksi perustettiin uusi tiimipohjainen formaatti. Organisaatio perustettiin 2017 (International Swimming League) ja se esiteltiin Anaheimissa syyskuussa 2018. Organisaatio perustuu ukrainalaisen miljardöörin Konstantin Grigorishin ideaan: Tämän Uuden liigan perustamistapahtuma olisi ollut vuosittainen Energy for Swim -kokous. Se pidettiin ensimmäistä kertaa 20. – 21. joulukuuta 2017 Torinossa. FINA lähetti kesäkuussa kirjeet kaikille 209 liitolle, joissa kehotettiin niitä olemaan tekemättä yhteistyötä ISL:n kanssa. Sääntöjen selvittämisen jälkeen sääntö sisältyy FINA:n 4.5 yleisiin sääntöihin. FINA totesi, että Energy for Swim meet oli nyt luokiteltu kansainväliseksi tapahtumaksi kaudella, koska "kilpailua, joka on käsitteellisesti suunniteltu omaamaan Suurin osa ulkomaisista osallistujista ei ole kansallinen kilpailu”, lausunto piti hyväksyä kuudessa kuukaudessa. Koska hyväksyntäaika oli jo päättynyt, FINA olisi hylännyt kokoukseen osallistuvat urheilijat yhdestä kahteen vuotta eikä tapahtuman aikana saavutettuja maailmanennätyksiä olisi hyväksytty. Osapuolten väliset neuvottelut katkesivat virallisesti 15. marraskuuta 2018 johtaen lopulta Energy for Swim meetin peruuttamiseen. == Aiheesta muualla == * ISL:n kotisivut ==Lähteet== Luokka:Uintikilpailut
Gettyn kuros

Gettyn kuros on antiikin kreikkalaisen kuros-veistoksen näköinen veistos, joka on kuitenkin osoitettu nykyaikaiseksi väärennökseksi. Kuros on J. Paul Getty Museumin hallussa, ja se on aiemmin ollut esillä museossa (esine 85.AA.40). Alun perin kuros ajoitettiin arkaaiselle kaudelle noin vuodelle 530 eaa. Veistos tuli esille vuonna 1983, ja sen väitettiin olleen sveitsiläisen Jean Lauffenbergerin hallussa vuodesta 1930. Tätä väitettä tuettiin kirjeaineistolla. Veistoksen aitous kyseenalaistettiin alusta lähtien. Epäilyksen aitoudesta herättivät alun perin muun muassa veistoksen mittasuhteet sekä tyylipiirteet, jotka tuntuvat yhdistelevän piirteitä eri aikakausilta, sekä se, että veistos on tehty thasoslaisesta marmorista, mikä sopii huonosti arkaaisen kauden veistokselle. Museo arvioi veistoksen silti aidoksi, koska sen marmori vaikutti kuluneelta tavalla, jonka arveltiin vievän satoja vuosia. Museo hankki veistoksen vuonna 1985 noin 9,5 miljoonalla dollarilla. Tutkijat torjuivat veistoksen aitouden vuonna 1987, ja lisää todisteita tämän puolesta kerääntyi vuosien varrella. Veistokseen liittynyt kirjeaineisto todettiin väärennökseksi, ja esille tuli toisen melko samanlaisen mutta selvästi väärennetyn kuroksen torso. Lisäksi tutkimukset osoittivat, että ilmennyt marmorin kuluminen, tarkemmin sanottuna marmorissa olevan magnesiumin ulosvuotaminen, voidaan tuottaa keinotekoisesti laboratoriossa. Veistoksen ohessa oli museossa pitkään kyltti ”noin 530 eaa. tai nykyaikainen väärennös”. Veistos todettiin virallisesti väärennökseksi vuonna 2018, ja siirrettiin näyttelytiloista museon varastoon. Väärennöksen arvellaan olevan peräisin 1980-luvun alusta, ja sen tekijä saattaa olla Fernando Onore. Veistos esittää kuroksille tyypilliseen tapaan alastonta nuorta miestä, joka on kuvattu frontaaliasennossa vasen jalka eteenpäin astuneena. Sen korkeus on 2,06 metriä. Mikäli veistos olisi ollut aito, se olisi ollut yksi harvoja kokonaisena säilyneitä kuroksia. == Lähteet == == Aiheesta muualla == Luokka:Kurokset Luokka:Väärennökset
Lyonin kore

Lyonin kore () on antiikin kreikkalainen kore-veistos, joka on tehty arkaaisella kaudella noin vuonna 550–540 eaa. Nykyisin sen yläosa on esillä Musée des Beaux-Arts -museossa Lyonissa (esine H1993), mistä se on saanut nimensä, ja alaosa Akropolis-museossa Ateenassa (esine 269). Veistos on sijainnut Ateenan Akropoliilla. Yläosa on löydetty ehkä 1600-luvulla, ja se tunnetaan Marseillesta vuonna 1719. Se tuli Lyonin museoon vuonna 1956. Aiemmin se tunnettiin nimellä Marseillen Afrodite, koska sen luultiin olevan peräisin Marseillesta eli antiikin kreikkalaisesta Massaliasta. Alaosa löydettiin Akropoliilta 1880-luvulla. Humfry Payne osasi ensimmäisenä yhdistää Marseillen varhaisemman löydön sen ateenalaiseen vastinkappaleeseen. Veistos on tehty marmorista, ja sen säilyneiden osien yhteiskorkeus on 1,13 metriä ja yläosan korkeus 0,65 metriä. Se esittää naista, joka on pukeutunut khitoniin ja himationiin sekä polos-kruunuun ja pitää kädessään uhrilahjaksi tarkoitettua kyyhkystä. Koriste-elementit ovat itäistä, joonialaista tyyliä. Veistoksesta on tehty nykyaikaisia kopioita, joissa yläosa ja alaosa esitetään jälleen yhdessä. == Lähteet == == Aiheesta muualla == Luokka:Koret Luokka:Lyonin historia